Протокол о приступању Бугарске Тројном пакту (1941)
Напомена из извора:  Данас 1. марта 1941. године у 19.30 часова у Бечу, у дворцу Белведере, потписан је протокол о приступању Бугарске тројном пакту, закљученом 27. септембра 1940. између Немачке, Италије и Јапана. Протокол су потписали претсетник бугарске владе г. Богдан Филов с једне стране, и с друге стране министар иностраних послова Рајха г. фон Рибентроп, италијански министар иностраних послова гроф Ћано и јапански амбасадор у Берлину. Протокол има следећу садржину:

Владе Немачке, Италије и Јапана с једне стране и влада Бугарске с друге стране утврђују преко својих доле потписаних пуномоћника следеће:

Бугарска приступа тројном пакту, потписаном 27. септембра 1940. у Берлину између Немачке, Италије и Јапана.

Кад заједничка техничка комисија, предвиђена у члану 4 тројног пакта, буде разгледала питања координирања интереса Бугарске, биће исто тако и претставници Бугарске позвати да учествују у саветовањима комисије.

Текст тројног пакта приложен је овоме протоколу.

Протокол је састављен на немачком, италијанском, јапанском и бугарском језику, при чему се сваки текст сматра као оригинал. Протокол ступа на снагу на дан потписивања.

Извори 

 Политика, бр. 11.762 од недеље 2. марта 1941, насловна страна.

Види још 

 Протокол о приступању Тројном пакту
 Тројни пакт

Тројни пакт
Силе осовине
Трећи рајх
Јапанско царство
Краљевина Италија
Краљевина Бугарска
1941.